Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 869

(1) Új telepek feltöltésére és állománynövelés céljából való vásárlás esetén ellenőrizni kell a származási állomány Brucella ovistól való mentességét. A megvásárolandó állatokat Brucella ovisra szerológiai próbával egyedenként kell megvizsgálni. Csak a Brucella ovisra egyedenkénti klinikai vizsgálat alapján ép ivarszervekkel rendelkező kosokat szabad a telepre bevinni. Egyidejűleg tájékozódni kell a juhállományban a maedi-visna, súrlókór és a tüdőadenomatózis fertőzöttség előfordulásáról. A vevő és az eladó állattartó állatállományát ellátó állatorvosok — a párhuzamos és a rövid időn belül megismételt vizsgálatok elkerülése érdekében — ezeket a vizsgálatokat az eladónál közösen is elvégezhetik. A telep állományába juhokat csak a 90. §-ban előírt karanténozás, és az ezt követő kedvező eredményű állatorvosi vizsgálat után szabad bevinni. Indokolt esetben, a karanténozási időszak alatt, megelőzési célból juhrühesség elleni kezelés is előírható.

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes